**Årsberetning fra Håndboldafdelingen, sæson 2017/2018**

Ved sæsonstart vidste vi, at der var tilbagegang i vores medlemsantal, da vi ikke have spillere nok længere til 3 dameseniorhold og flere af de unge flyttede klub eller stoppede.

Heldigvis havde vi inden opstart en håndbolddag for skolens elever fra 1. til 6. klasse. Det var en succes, som bliver gentaget igen ved opstart af næste sæson.

Det resulterede i, at vi fik en del nye håndboldspillere, så vi trods alt har en lille fremgang i forhold til sidste sæson.

Vi har haft en rimelig sæson med ungdomsafdelingen, herre og damer. Dertil skal lige siges, at vores serie 3 damer, er rykket op i serie 2. Stort tillykke skal der lyde til dem fra Håndboldudvalget.

Vi har som sædvanlig haft hele vores ungdomsafdeling på tur til Morsø Cup – på nær desværre vores U12 drenge. Men de har i stedet være i sommerhus.

Sæsonen blev afsluttet med et fællesarrangement for alle trænere og hjælpere, hvor der var aflevering af spillertøj og nøgler.

Trænersituationen for sæson 2018/2019 er, at der p.t. mangles trænere til U10 Piger.

Der skal lyde en stor tak til alle trænere og hjælpere for at yde en stor indsats i den afsluttede sæson og især Karin Sørensen, som har haft både U10 OG U 12 pigerne hele sæsonen. En STOR tak til Tommy og Per (HAL) for det altid gode samarbejde.

Håndboldudvalget ser frem til den kommende sæson.